[bookmark: _GoBack]LIETUVOS RESPUBLIKOS SEIMO KANCELIARIJA

RINKOS KONSULTACIJA 
DĖL KOVO 11-OSIOS AKTO SALĖS PAPRASTOJO REMONTO DARBŲ PIRKIMO

[bookmark: _Hlk65945043]Lietuvos Respublikos Seimo kanceliarija (toliau – ir perkančioji organizacija), siekdama tinkamai pasirengti pakartotiniam Kovo 11-osios Akto salės paprastojo remonto darbų (toliau – darbai) pirkimui, vadovaudamasi Lietuvos Respublikos viešųjų pirkimų įstatymo 27 straipsnio 1 dalies 1 punktu, vykdo konsultaciją su rinkos dalyviais (toliau – konsultacija).

Esamos situacijos aprašymas: 
Lietuvos Respublikos Seimo kanceliarija numato įsigyti Kovo 11-osios Akto salės paprastojo remonto darbus. 
2025 m. gegužės 23 d. Seimo kanceliarija paskelbė viešąjį pirkimą dėl Kovo 11-osios Akto salės paprastojo remonto darbų (https://viesiejipirkimai.lt/epps/cft/prepareViewCfTWS.do?resourceId=2847352), tačiau negavo nei vieno pasiūlymo. Pirkimo procedūrų metų paklausimų ar pretenzijų taip pat nebuvo gauta.

Konsultacijos tikslas: sužinoti rinkos dalyvių nuomonę, siūlymus, rekomendacijas ir priežastis, ribojančias tiekėjų dalyvavimą pirkimo procedūrose, dėl:
· Tiekėjų kvalifikacijos reikalavimų;
· Darbų atlikimo pirkimo sutarties sąlygų: terminų, apmokėjimo sąlygų ir kt. (konkurso sąlygų XI skyrius);
· Kovo 11-osios Akto salės paprastojo remonto darbų techninės specifikacijos (konkurso sąlygų 3 priedas);
· Kitų tiekėjams aktualių reikalavimų.

Konsultacijos forma ir turinys: konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis. Dalyvauti konsultacijoje gali bet kuris išreiškęs pageidavimą subjektas. Perkančioji organizacija prašo konsultacijos dalyvių atsakyti į jai aktualius klausimus, taip pat pateikti kitas pastabas ir pasiūlymus dėl rinkos konsultacijai pateiktų ankstesnio pirkimo konkurso sąlygų CVP IS priemonėmis iki 2025 m. birželio 16 d. 16:00 val. 
Konsultacijos metu gauta informacija bus naudojama rengiant perskelbiamo / pakartotinio pirkimo konkurso sąlygas.
Ši konsultacija nėra skelbimas apie pirkimą. Dalyvavimas konsultacijoje yra neatlygintinas, neturi įtakos ir nesuteikia jokiam tiekėjui pirmenybės viešiesiems pirkimams, neužkerta teisės jam dalyvauti pirkimuose.
Pateikdamas nesutikimą dėl pateiktų konkurso sąlygų reikalavimų, konsultacijos dalyvis turi pagrįsti savo nuomonę ir, jei įmanoma, pateikti siūlomą keitimo variantą.
Pateikdamas informaciją, konsultacijos dalyvis turi teisę iš anksto nurodyti, kuri jo pateiktos informacijos dalis yra konfidenciali. Klausimai, atsakymai negali būti laikomi konfidencialia informacija. 
Perkančioji organizacija, gavusi pastabas ir pasiūlymus dėl paskelbtos rinkos konsultacijos, juos išnagrinės, įvertins jų svarbą bei atitiktį perkančiosios organizacijos poreikiams. Informacija apie priimtą sprendimą dėl pateiktų pastabų ir pasiūlymų bus paskelbta CVP IS. Skelbiant informaciją, nebus nurodoma, kuris subjektas pateikė pasiūlymą ar pastabas. 
Susitikimai su dalyviais nebus organizuojami.

Rinkos konsultacijos dalyvio ___________________ pasiūlymai

Pirkimo objektas – Kovo 11-osios Akto salės paprastojo remonto darbai.
Pirkimo objekto pagrindinis BVPŽ kodas – 45454000-4 „Pertvarkymo darbai“.

	Eil. Nr. 
	Perkančiajai organizacijai aktualūs klausimai
	Atsakymai/Pasiūlymai
(pildo konsultacijos dalyvis)

	Dėl tiekėjų kvalifikacijos reikalavimų

	1.
	Ar konkurso sąlygose nustatyti kvalifikacijos reikalavimai riboja tiekėjų galimybes dalyvauti pirkimo procedūrose? Jei taip, kaip siūlytumėt juos keisti?
	

	Dėl darbų pirkimo sutarties sąlygų

	2.
	 Ar apmokėjimo už darbus sąlygos riboja tiekėjų dalyvavimą pirkimo procedūrose?
Jei taip, kaip siūlytumėte jas  keisti?
	

	3.
	Koks turėtų būti darbų atlikimo terminas? 
	

	4.
	Ar konkurso sąlygose nustatyta kainodara yra priimtina? Jei ne, kaip pasiūlytumėt ją keisti?
	

	5.
	Kokios kitos pirkimo sutarties sąlygos ribotų tiekėjų dalyvavimą konkurse?
	

	Dėl darbų techninės specifikacijos

	6.
	Ar techninėje specifikacijoje (konkurso sąlygų 3 priedas) nustatyti reikalavimai ar dalis jų yra pertekliniai darbams atlikti ir (ar) riboja tiekėjų galimybes dalyvauti pirkimo procedūrose ir atlikti darbus? Jeigu taip, ką pasiūlytume keisti pateiktoje techninėje specifikacijoje?
	

	7.
	Ar techninėje specifikacijoje (konkurso sąlygų 3 priedas) yra reikalavimų, kurie riboja konkurenciją ir yra sunkiai įgyvendinami? Jeigu taip, prašome nurodyti šiuos reikalavimus.
	

	8.
	Ar techninė specifikacija (konkurso sąlygų 3 priedas) yra išsami, konkreti ir aiški, ar joje yra visa informacija, reikalinga tinkamai parengti pasiūlymą ir atlikti darbus? Jeigu ne, prašome pateikti argumentuotas pastabas, patikslinimus dėl konkrečių techninės specifikacijos reikalavimų.
	

	9.
	Ko, Jūsų nuomone, trūksta techninėje specifikacijoje (konkurso sąlygų 3 priedas), t. y. kokius papildomus reikalavimus perkamam objektui būtų tikslinga įrašyti (kurie iš jų yra būtini, kurie tik pageidaujami) ir kas techninėje specifikacijoje yra perteklinio, t. y. kokius reikalavimus perkamam objektui būtų tikslinga išbraukti? Prašome pateikti konkrečius pasiūlymus.
	

	10.
	Kokių turite pasiūlymų dėl aplinkos apsaugos reikalavimų, kurie galėtų būti įtraukti į konkurso sąlygas?
	

	11.
	Kokių turite kitų pasiūlymų dėl pateiktos techninės specifikacijos?
	

	Dėl kitų reikalavimų

	12. 
	Kokių turite pastabų, pasiūlymų dėl kitų konkurso sąlygų reikalavimų, kurie, Jūsų manymu, riboja tiekėjų dalyvavimą pirkimo procedūrose ir (ar) sukeltų sunkumų atlikti numatytus darbus?
	





